નવી દિલ્હી- ભારતના વડાપ્રધાન નરેન્દ્ર મોદી પોતાની સાદગી માટે હંમેશા જાણીતા છે. વર્તમાન સમયમાં વડાપ્રધાન હોવા છતાં પણ તેમની મિલકતમાં ઘટાડો અને વધારો એમ બંને જોવા મળ્યા છે. નરેન્દ્ર મોદી પાસે આશરે સ્થાવર અને જંગમ કુલ મળીને રુપિયા 2.28 કરોડ જેટલી સંપત્તિ છે. વર્ષ 2014ની લોકસભા ચૂંટણી વખતે તેમની કુલ સંપત્તિ આશરે રુપિયા 1.5 કરોડ જેટલી હતી. ગત ચાર વર્ષમાં પીએમની સંપત્તિમાં રુપિયા 75 લાખનો વધારો થયો છે. વર્ષ 2014માં લોકસભા ચૂંટણી વખતે ઉમેદવાર તરીકે નરેન્દ્ર મોદીએ તેમના સોગંદનામામાં સંપત્તિનું વિવરણ રજૂ કર્યું હતું. જેના આધારે વર્ષ 2014થી 2018 સુધીમાં વડાપ્રધાનની સંપત્તિમાં કેટલો ફેરફાર થયો તે જોઈએ.